 ڪراچي ( ويب ڊيسڪ ) لالي ووڊ جي باصلاحيت اداڪارا ماهرا خان فلم ” پري هٽ لو “ ۾ مداحن کي پنهنجي جهلڪ ڏيکاري ڇڏي. عاصم رضا جي هدايتڪاري ۾ ٺهندڙ رومانوي فلم پري هٽ لو ۾ اداڪارا مايا علي ۽ اداڪار شهريار منور مک ڪردار ادا ڪري رهيا آهن جنهن ۾ اداڪارا ماهرا خان مهمان اداڪار طور جلوا ڏيکاريندي نظر ايندي. فلم پر هٽ لو جو ڪجهه ڏينهن پهريان هڪ موشن پوسٽر جاري ڪيو ويو هو جنهن ۾ ماهرا خان جي انٽري کي متعارف ڪرايو ويو هو. موشن پوسٽر ۾ ماهرا خان جي جهلڪ منظر عام تي نه آندي وئي هئي پر عاصم اظهر اداڪارا جو شڪريو ادا ڪندي ٻڌايو ته هوءَ فلم جي گيت ” موري سيان “ لاءِ خاص چونڊ آهي.  اهڙي ريت هاڻ سوشل ميڊيا تي ماهرا خان جي پهرين جهلڪ پڻ منظرعام تي اچي وئي آهي جنهن ۾ اداڪارا فلم جي ٽائٽل پر هٽ لو مان پري هٽ جو ڊئيلاگ ورجايو آهي. سپر اسٽار اداڪارا سدائين جيان موري سيان گيت ۾ به خوبصورت نظر اچي رهي آهي. گيت ۾ اداڪارا انار ڪلي جهڙو ڳاڙهو لباس پهريو آهي جنهن ۾ هن  ڳاڙهي رنگ جي سرخي جو پڻ استعمال ڪيو آهي.